# Библиотека за работа с нишки

Библиотеката **pthreads** дефинира набор от типове, функции и константи на езика за програмиране C, които поддържат приложения с изисквания за множество потоци на контрол, наречени нишки, в рамките на един процес.

Има около 100 процедури за нишки, всички с префикс **pthread\_** и те могат да бъдат категоризирани в четири групи:

| Група                   | Описание                                                          |
| ----------------------- | ----------------------------------------------------------------- |
| **Thread management**   | Управление на нишки, създаване и присъединяване на нишки          |
| **Mutexes**             | Мютекси                                                           |
| **Condition variables** | Условни променливи                                                |
| **Synchronization**     | Синхронизация между нишки с помощта на заключване на четене/запис |

_Бележка: В тази тема ще се фокусираме само върху "Управление на нишки"._
